Държавен вестник, бр. 33, 2007 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  33
Член 2—Ръководни принципи
1. Принцип на зачитане правата на човека и
основните свободи
Културното многообразие може да бъде за-
пазено и стимулирано само ако са гарантирани
човешките права и основните свободи, като
свободното изразяване на мнение, свободата на
информацията и комуникацията, както и въз-
можността на отделните хора да избират фор-
мите на своето културно изразяване.
Никой не може да използва разпоредбите
на тази конвенция, за да накърнява човешките
права и основните свободи, провъзгласени от
Всеобщата декларация за правата на човека
или гарантирани от международното право, или
да ги ограничава.
2. Принцип на суверенитет
В съответствие с Устава на Организацията
на обединените нации и принципите на между-
народното право държавите имат суверенно
право да предприемат мерки и да провеждат
политика за опазване и насърчаване на много-
образието от форми на културно изразяване на
тяхна територия.
3. Принцип на равно достойнство и уваже-
ние на всички култури
Опазването и насърчаването на многообра-
зието от форми на културно изразяване предпо-
лагат признаване на равното достойнство и
уважение на всички култури, в това число и
културите на хора от малцинствата и коренно-
то население.
4. Принцип на международна солидарност и
сътрудничество
Международното сътрудничество и солидар-
ност трябва да дадат възможност на всички
страни и по-специално на развиващите се да
създадат и развият средствата, необходими за
тяхното културно изразяване, включително и
за тяхната културна индустрия, независимо дали
е новосъздадена, или е утвърдена на местно,
национално или международно равнище.
5. Принцип на взаимно допълване на иконо-
мическите и културните аспекти на развитието
Ако културата е основен фактор на развити-
ето, то културните аспекти на развитието са
също толкова важни, колкото и икономически-
те; следователно отделните лица и народите
имат фундаментално право да взимат участие и
да се възползват от тях.
6. Принцип на устойчиво развитие
Културното многообразие е голямо богатс-
тво за хората и обществата.
Опазването, поощряването и поддържането
на културното многообразие са съществено ус-
ловие за устойчиво развитие в полза на насто-
ящите и бъдещите поколения.
7. Принцип на равен достъп
Равностойният достъп на всички до богата-
та и разнообразна гама от форми на културно
изразяване от цял свят, както и достъпът на
отделните култури до средствата за изява и
разпространение представляват важен елемент
за утвърждаване на културното многообразие и
насърчаване на взаимното разбирателство.
8. Принцип на откритост и балансираност
Когато страните предприемат мерки за сти-
мулиране на многообразието от форми на кул-
турно изразяване, те следва да насърчават по
подходящ начин процеса на отваряне към дру-
ги култури по света и да се уверят, че тези
мерки съответстват на целите, преследвани
от тази конвенция.
II. Приложно поле
Член 3—Приложно поле
Тази конвенция се прилага по отношение на
политиките и мерките, предприети от държа-
вите страни за опазване и насърчаване на мно-
гообразието от форми на културно изразяване.
III. Определения
Член 4—Определения
За целите на тази конвенция се приема, че:
1. Културно многообразие
Терминът “Културно многообразие” включ-
ва многобройните форми, чрез които култури-
те на групи и общности намират своята изява.
Тези форми се предават в рамките на отделни-
те групи и общности и се обменят между тях.
Културното многообразие се проявява не
само в различните форми, чрез които се изра-
зява, обогатява и предава културното наслед-
ство на човечеството с помощта на разнооб-
разните средства за културния изказ, но и в
различните начини на художествено творчес-
тво, производство, разпространение, обмен и
ползване на продуктите на културно изразя-
ване независимо от използваните способи и
технологии.
2. Културно съдържание
Терминът “Културно съдържание” включва
символичното значение, художествения аспект
и културните стойности, които въплъщават или
изразяват определена културна самобитност.
3. Форми на културно изразяване
Терминът “Форми на културно изразяване”
включва изявата на индивидуално, групово или
обществено творчество с културно съдържание.
4. Културни дейности, продукти и услуги
Терминът “Културни дейности, продукти и
услуги” включва дейности, продукти и услуги,
които от гледна точка на тяхното специфично
качество, използване или крайна цел въплъща-
ват или предават определена форма на култур-
но изразяване независимо от търговската им
стойност. Културните дейности могат да бъдат
цел сами по себе си или да способстват за про-
изводството на културни продукти и услуги.
5. Културни индустрии
Терминът “Културни индустрии” обознача-
ва индустриите, които произвеждат и разпрос-
траняват културни продукти или услуги, като
посочените в предходния параграф 4.